Elefantterrassen

Elefantterrassen (khmer: ព្រះលានជល់ដំរី) er en del av ruinbyen Angkor Thom, et tempelkompleks i Angkor, Kambodsja. Terrassen ble brukt av kongen Jayavarman VII som en plattform for å inspisere sin seirende hær når den returnerte til byen. Den hang sammen med palasset Phimeanakas, som det i dag bare står igjen noen få ruiner. Mesteparten av den opprinnelige strukturen ble laget av organisk materiale, og har forlengst gått tapt. Terrassen har fått sitt navn etter utskjæringene av elefanter på den østlige siden. 

Den 350 meter lange Elefantterrassen ble brukt som en gigantisk utsiktsplatform for offentlige seremonier og fungerte også som inngang til kongens store audienshall. Den midtre delen av veggene er dekorert med garudaer og løver; mot hver ende er den berømte paraden av elefanter komplett med sine kambodsjanske mahouter.

Eksterne lenker 
 

Angkor